Image of swollen feet of starving children who walked miles for food in Uttar Pradesh amid COVID-19 Lockdown.
The fact behind every news!, വിവരണം, വിശപ്പിന്\u200dറെ കാഠിന്യം സഹിക്കാനാകാതെ ഡൽഹിയിൽ നിന്നും ഉത്തർപ്രദേശിലേക്ക് കിലോമീറ്ററുകളോളം നടന്ന കുട്ടികളുടെ പാദങ്ങൾ.. എന്ന തലക്കെട്ട് നല്\u200dകി ഒരു ചിത്രം കഴിഞ്ഞ കുറച്ച് ദിവസങ്ങളായി സമൂഹ്യമാധ്യമങ്ങളില്\u200d പ്രചരിക്കുന്നുണ്ട്. ഷജീര്\u200d എ ഷംസുദ്ദീന്\u200d എന്ന വ്യക്തി അദ്ദേഹത്തിന്\u200dറെ പ്രൊഫൈലില്\u200d നിന്നും പങ്കുവെച്ചിരിക്കുന്ന പോസ്റ്റിന് ഇതുവരെ 1,700ല്\u200d അധികം ഷെയറുകളും 57ല്\u200d അധികം റിയാക്ഷനുകളും ലഭിച്ചിട്ടുണ്ട്., എന്നാല്\u200d വിശപ്പ് സഹിക്കാനാവാതെ ഡെല്\u200dഹിയില്\u200d നിന്നും യുപിയിലേക്ക് നടന്ന് പലായനം ചെയ്ത കുട്ടികളുടെ കാലിന്\u200dറെ അവസ്ഥയാണോ ചിത്രത്തിലുള്ളത്? വസ്\u200cതുത എന്താണെന്ന് പരിശോധിക്കാം., വസ്\u200cതുത വിശലനം, പോസ്റ്റില്\u200d പ്രചരിക്കുന്ന ചിത്രം ഗൂഗിള്\u200d റിവേഴ്\u200cസ് ഇമേജ് സെര്\u200dച്ചില്\u200d പരിശോധിച്ചപ്പോള്\u200d ദ് ലണ്ടന്\u200d പോസ്റ്റിന്\u200dറെ \xa0ഒരു ആര്\u200dട്ടിക്കിള്\u200d കണ്ടെത്താന്\u200d കഴിഞ്ഞു. ഇതെ ചിത്രത്തെ കുറിച്ചുള്ള വാര്\u200dത്ത സഹിതമുള്ള റിപ്പോര്\u200dട്ടായിരുന്നു അത്. ചിത്രം പാക്കിസ്ഥാനിലെ സിന്ദ് പ്രവശ്യയില്\u200d താമസിക്കുന്ന കുട്ടികളെ കുറിച്ചാണ്. അവരുടെ കാലില്\u200d ബാധിച്ച രോഗത്തിന് ചികിത്സിക്കാന്\u200d സ്പോണ്\u200dസര്\u200dമാരെ തേടുന്നു എന്നതാണ് ചിത്രത്തിന് ലണ്ടന്\u200d പോസ്റ്റ് നല്\u200dകിയിരിക്കുന്ന തലക്കെട്ട്. മാത്രമല്ല ഈ ചിത്രം രണ്ട് വര്\u200dഷങ്ങള്\u200dക്ക് മുന്\u200dപുള്ളതുമാണ്. 2018 ഒക്ടോബര്\u200d 1നാണ് ലണ്ടന്\u200d പോസ്റ്റ് വെബ്\u200cസൈറ്റില്\u200d വാര്\u200dത്ത നല്\u200dകിയിരിക്കുന്നത്. അതുകൊണ്ട് തന്നെ ചിത്രത്തിന് ഇന്ത്യയുമായി യാതൊരു ബന്ധവുമില്ലെന്ന് അനുമാനിക്കാം., ഗൂഗിള്\u200d റിവേഴ്\u200cസ് ഇമേജ് സെര്\u200dച്ച് റിസള്\u200dട്ട്-, ദ് ലണ്ടന്\u200d പോസ്റ്റ് റിപ്പോര്\u200dട്ട്-, നിഗമനം, കുട്ടികളുടെ ചിത്രം ഇന്ത്യയുമായി യാതൊരു ബന്ധവുമുള്ളതല്ലെന്ന് കണ്ടെത്താന്\u200d കഴിഞ്ഞു. 2018 പാക്കിസ്ഥാനിലെ സിന്ദ് പ്രവശ്യയിലെ കുട്ടികളുടെ കാലില്\u200d ഉണ്ടായ രോഗത്തിന്\u200dറെ ചിത്രമാണിതെന്നും കണ്ടത്താനായി. അത്കൊണ്ട് തന്നെ പോസ്റ്റ് വ്യാജമാണെന്ന് തന്നെ അനുമാനിക്കാം., Title:വിശപ്പിന്\u200dറെ കാഠിന്യത്താല്\u200d ഡെല്\u200dഹിയില്\u200d നിന്നും പലായനം ചെയ്ത കുട്ടികളുടെ കാലിന്\u200dറെ അവസ്ഥയാണോ ചിത്രത്തിലുള്ളത്?, Result: False
വിശപ്പിന്‍റെ കാഠിന്യത്താല്‍ ഡെല്‍ഹിയില്‍ നിന്നും പലായനം ചെയ്ത കുട്ടികളുടെ കാലിന്‍റെ അവസ്ഥയാണോ ചിത്രത്തിലുള്ളത്? | FactCrescendo | The leading fact-checking website in India